text: Esbjergs håndboldkvinder taber igen i Champions League
  12 november 2016 kl. 17.48
  Efter en forrygende debut i håndboldens Champions League har Team Esbjerg nu tabt tre kampe i streg. 
  Esbjergs håndboldkvinder startede over alle forventninger i deres debut i Champions League med to sejre over henholdsvis slovenske Krim Ljubljana og svenske Sävehof.
  Siden da har Esbjerg af to omgange tabt til norske Larvik, og lørdag eftermiddag var Esbjerg så taget til Slovenien for at møde Krim Ljubljana i returopgøret.
  De dobbelte Champions League-vindere tilføjede dog et tredje nederlag til Team Esbjergs statistik, da de sikkert vandt med 27-22 på hjemmebanen.
  Resultatet betyder, at Team Esbjerg ligger som nummer tre i Champions Leagues gruppe D, hvor det kun er svenske Sävehof, der er placeret dårligere. Netop Sävehof møder Esbjerg næste søndag i den altafgørende kamp om, hvem der avancerer fra gruppespillet.
  